Her bowler Knutby-pastoren
Fossmo var i bowlinghallen i Jönköping sammen med sin nye kone og flere barn første påskedag. - Det virket som om de hadde det trivelig, selv om bowlingen ikke gikk så bra for pastoren, sier en som var til stede i bowlinghallen til svenske Aftonbladet. Fossmo soner en livstidsdom for å ha manipulert sin barnepike og elskerinne til å drepe konen Alexandra Fossmo i Knutby i januar 2004. Han har flere ganger hatt permisjon uten representanter fra Kriminalomsorgen til stede.I dag spilte han bowling sammen med sin nye kone og til sammen seks barn. Siden dommen i 2004 har Fossmo giftet seg i fengslet. Han forlovet seg og giftet seg i 2007 med en 36-årig trebarnsmamma han hadde brevvekslet med. - De to holdt rundt hverandre, sier vitnet fra bowlinghallen til Aftonbladet.Bowlingrunden var allerede bestilt den 8. februar. Den tidligere pastoren var kledd i en svart t-skjorte og mørke bukser. På resultattavlen hadde han imidlertid ikke skrevet sitt eget navn, men «pappa». Ifølge vitnet bowlet Fossmo til 79 og 94 poeng. - Men han fikk inn et par strikes, sier vitnet.Sara Svensson - som var barnepiken som utførte drapet - har også bosatt seg utenfor Jönköping etter at hun slapp ut fra soning på psykiatrisk sykehus i 2011. Ved juletider var det snakk om at Fossmo skulle flyttes til en åpnere anstalt. Det ble samtidig besluttet at han kunne få ubevoktede permisjoner. For første gang siden domfellelsen kunne han da gå ute uten sikkerhetsvakter.
Den drapsdømte Knutby-pastoren, Helge Fossmo (41), spilte bowling under påskepermisjonen.